**Национален Съюз на Говедовъдите в България**

 Тел: 0889723108 email: nsg.bg@abv.bg 8800 Сливен ул.” М.Тодоров „ №5

 ===================================================================

04/19.01.2015

 До

 Председателя на Парламентарната

 Комисията по Земеделие и храни

 Г-н Румен Христов

Относно : **законопроекта за изменение и допълнение на Закона за собствеността и ползването на земеделските земи публикуван на 14.01.2015г.**

 **Уважаеми Господин Председател**,

Като Председател на Националния съюз на говедовъдите в България /НСГБ/ се обръщам към Вас, във връзка с публикувания законопроект за изменение и допълнение на Закона за собствеността и ползването на земеделските земи внесен и публикуван от желанието да помогнем на нашето животновъдство, което в момента е в изключително тежка криза и борбата е за неговото оцеляване, а също така да водим прозрачен и ползотворен диалог с институциите определящи регулаторната рамка, искаме да Ви предложим някои промени и допълнения , които да бъдат включени в проектозакона.

Чл.37ал.4- да бъде направена следната редакция и текста да изглежда така :правоимащите да ползват -”10 дка за 1 животинска единица в земеделски площи/райони/ с продуктивни пасища и до 20 дка за 1 животинска единица в земеделски площи/райони/ със слабо продуктивни пасища. 10 дка за 1 животинска единица в допустимите за подпомагане площи и до 20 дка за 1 животинска единица в недопустимите за подпомагане площи ”

Чл.37ал.7-при недостиг или липса на пасища, мери и ливади животновъдите да имат право да ползват такива и в съседни области.Текстът след редакцията да придобие следният вид:

(7) При недостиг на пасища, мери и ливади от общинския поземлен фонд в съответното землище, към разпределените имоти по реда на ал. 6, комисията извършва допълнително разпределение в землища от съответната или съседна област и съставя протокол за окончателното разпределение на имотите в срок до 1 юни.:

Чл.37. ал.9 се променя и придобива следния вид:

(9) При недостиг на пасища, мери и ливади от общинския поземлен фонд в землището или землищата в съответната или съседна област, по заявление от правоимащото лице в срок до 10 юни, комисията по ал. 6 отправя искане до министъра на земеделието и храните или оправомощено от него лице за предоставяне на пасища, мери и ливади от държавния поземлен фонд.

 Господин Председател, определено смятаме, че с направените от нас предложения ще помогнем на нашите фермери за отглеждане на животните и правилното стопанисване на мерите, пасищата и ливадите в страната.

С уважение: Председател на НСГБ…………………………/Димитър Зоров/